CELEX: 62011CN0167
Language: mt
Date: 2011-04-05 00:00:00
Title: Kawża C-167/11 P: Appell ippreżentat fil- 5 ta’ April 2011 minn Cantiere navale De Poli SpA mis-sentenza tal-Qorti Ġenerali (It-Tmien Awla) tat- 3 ta’ Frar 2011 fil-Kawża T-584/08, Cantiere navale De Poli vs Il-Kummissjoni

11.6.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 173/7
            
         Appell ippreżentat fil-5 ta’ April 2011 minn Cantiere navale De Poli SpA mis-sentenza tal-Qorti Ġenerali (It-Tmien Awla) tat-3 ta’ Frar 2011 fil-Kawża T-584/08, Cantiere navale De Poli vs Il-Kummissjoni
   (Kawża C-167/11 P)
   2011/C 173/15
   Lingwa tal-kawża: it-Taljan
   
      Partijiet
   
   
      Appellanti: Cantiere navale De Poli SpA kumpannija fi stralċ u fi ftehim mal-kredituri (rappreżentanti: A. Abate u A. Franchi, avukati)
   
      Parti oħra fil-proċedura: Il-Kummissjoni Ewropea
   
      Talbiet tal-appellanti
   
   
               —
            
            
               tilqa’ l-appell intiż għall-annullament tas-sentenza tal-Qorti Ġenerali tat-3 ta’ Frar 2011 u tad-deċiżjoni relatata tal-Kummissjoni Ewropea tal-21 ta’ Ottubru 2008 u, sa fejn ikun neċessarju u possibbli, tiddeċiedi direttament dwar il-mertu tar-rikors prinċipali;
            
         
               —
            
            
               sussidjarjament, tannulla u tirrinvija lill-Qorti Ġenerali;
            
         
               —
            
            
               tikkundanna lill-Kummissjoni għall-ispejjeż tal-kawża.
            
         
      Aggravji u argumenti prinċipali
   
   Permezz tal-appell tagħha, ir-rikorrenti tikkontesta s-sentenza tal-Qorti Ġenerali tat-3 ta’ Frar 2011, fil-Kawża T-584/08, Cantiere navale De Poli vs Il-Kummissjoni, b’mod partikolari minħabba dawn ir-raġunijiet:
   
               (a)
            
            
               
                  Difetti proċedurali minħabba nuqqas ta’ motivazzjoni minħabba:
               
               
                           —
                        
                        
                           l-interpretazzjoni teleoloġika tar-Regolament tal-Kunsill (KE) Nru 1177/2002, tas-27 ta’ Ġunju 2002, li jikkonċerna mekkaniżmu difensiv temporanju għall-bini ta’ bastimenti (iktar ’il quddiem “ir-Regolament MDT”) (1) sabiex jiġu identifikati l-għanijiet intiżi mill-Kunsill għall-protezzjoni tal-interessi tat-tarznari Komunitarji ppreġudikati bil-kundizzjonijiet ta’ kompetizzjoni żleali pprattikati fit-tarznari Koreani;
                        
                     
                           —
                        
                        
                           ir-relazjoni (ġerarkija tas-sorsi) bejn ir-Regolament tal-Kunsill MDT u r-Regolament tal-Kummissjoni (KE) Nru 794/2004, tal-21 ta’ April 2004, li jimplimenta r-Regolament tal-Kunsill (KE) Nru 659/1999 li jippreskrivi regoli dettaljati għall-applikazzjoni tal-Artikolu 93 tat-Trattat (2);
                        
                     
                           —
                        
                        
                           ir-rikors għall-prinċipju ta’ sussidjarjetà sabiex jiġu ddeterminati r-regoli li jirregolaw iż-żminijiet għan-notifika tal-għajnuna lill-Kummissjoni mill-Istati Membri.
                        
                     
         
               (b)
            
            
               
                  Ksur tad-dritt Komunitarju minħabba:
               
               
                           —
                        
                        
                           l-eżerċizzju, matul iż-żmien, tas-setgħa tal-Istati Membri li jinnotifikaw l-għajnuna lill-Kummissjoni fil-kuntest tar-Regolament MDT;
                        
                     
                           —
                        
                        
                           l-ambitu tal-kompetenza tal-Kummissjoni fl-evalwazzjoni tal-“kompatibbiltà mas-suq komuni” tal-għajnuna msemmija fir-Regolament;
                        
                     
                           —
                        
                        
                           ir-regolament tar-rapporti legali li ħarġu skont ir-Regolament wara li kien skada t-terminu ta’ effettività tiegħu (31 ta’ Marzu 2005);
                        
                     
                           —
                        
                        
                           l-applikazzjoni tal-prinċipji tat-trattament ugwali u tal-protezzjoni tal-aspettattivi leġittimi.
                        
                     
         
      (1)  ĠU Edizzjoni Speċjali bil-Malti, Kapitolu 13, Vol. 29, p. 485
   
      (2)  ĠU L 140, p. 1.